**GLOBAL KOREA SCHOLARSHIP (GKS)**



***Korean Government Scholarship Program (KGSP) – Graduate***

Описание на стипендиантската програма

на правителсвото на Република Корея

Правителството на Република Корея предоставя 6 стипендии на български граждани за придобиване на образователно-квалификационна степен „ Магистър” или научна степен „ Доктор”, считано от м.септември 2014г.

***Как можете да кандидатствате:***

За стипендиите може да се кандидатства пред Посолството на Република Корея в България, като по този начин ще можете да кандидатствате едновременно за три университета. Също така може да кандидатствате и през конкретен университет в Република Корея, но в този случай кандидатурата Ви ще е ограничена само до един университет.

***Етапи на кандидатстването - чрез Посолството:***

1. 1-ви етап- подборът на кандидатите се извършва от Посолството на Република Корея в България ;
2. 2-ри етап- провежда се интервю на английски език с българо-корейска комисия;
3. 3-ти етап- комисия от NIIED(National Institute for International Education) в Република Корея прави финална оценка за номинираните кандидатури.

*Крайните резултати ще бъдат оповестени до 1 май, 2014г.*

***Изисквания към кандидатите:***

1. Кандидатът и неговите родители трябва да бъдат **български граждани**.
2. Кандидтът трябва да е в добро физическо и психическо състояние.

* Кандидатите попълва собственоръчно изготвено медицинско свидетелство, като по-детайлен медицински преглед се извършва на следващ етап от NIIED

1. Кандидатът трябва да е **под 40г**., считано към 1-ви септември, 2014.
2. Кандидатът трябва да е придобил своята образователно-квалификационна степен „ Бакалавър” или „ Магистър” към 31-ви август, 2014г.

* Кандидатите за стипендия за придобиване на степен „Магистър” трябва да са придобили съответно степен „Бакалавър” към 31-ви август, 2014г.
* Кандидатите за стипендия за придобиване на научна степен „Доктор” трябва да имат придобита степен „Магистър” към 31-ви август, 2014г.
* Кандидатите, които не разполагат с официален документ за придобита образователно-квалификационна степен, но очакват такава до 31-ви август 2014г., трябва да изпратят официален сертификат, свидетелстващ , че те очакват своята диплома в рамките на дадения срок.

1. Кандидатът трябва да има среден успех от целия период на обучението си не по-нисък от 80/100 или 4.80/6.00/ *вижте Приложение 7- GPA Conversion Table*/.
2. Стипендията се дава за всички специалности, предлагани от посочените университети*/ вижте http://studyinkorea.go.kr/en/main.do*/ с изключение на тези с по-голяма от определената по GKS продължителност.
3. Не се изискват сертификати за владеене на английски или корейски език.
4. През първата година кандидатът изучава само корейски език.

\*Изключения са кандидатите, които са държали изпита TOPIK, Level 5 or 6

***Продължителност на програмата:***

o Степен „магистър” (01.09.2014 ~ 31.08.2017) : 1 г. обучение по корейски език+ 2 г. магистратура

o Научна степен „Доктор” (01.09.2014 ~ 31.08.2018): 1г. обучение по корейски език+ 3г. докторантура

***Какво покрива стипендията:***

1. Двупосочен самолетен билет
2. Месечна издръжка от 900, 000 вона/KRW/
3. Семестриална стипендия за научни изследвания- 210,000 вона за студенти от хуманитарните и социални науки; 240,000 вона за студенти в областта на природните и технически науки.
4. Еднократна сума за настаняване от 200,000 вона, която се предоставя при пристигането на степендианта в Република Корея.
5. Медицинска застраховка.
6. Всички такси, свързани с обучнието на кандидата по корейски език, както и университетските такси
7. Разходите по отпечатване на магистърската/докторска теза.

***Необходими документи за кандидатстване:***

|  |  |  |
| --- | --- | --- |
| **Списък с необходимите документи за кандидатстване** | **Степен „Магистър”** | **Степен „Доктор”** |
| 1. Лична информация за кандидата- *Приложение 1* | O | O |
| 2. Биографична справка- *Приложение 2* | O | O |
| 3. План за обучение- *Приложение 3* | O | O |
| 4. Две препоръки- *Приложение 4* , *запечатан* | O | O |
| 5. Удостоверение за съгласие с условията за предоставяне на стипендията – *Приложение 5* | O | O |
| 6. Лично медицинско свидетелство- *Приложение 6* | O | O |
| 7.Диплома за завършено образование – степен „Бакалавър” – *преведен на английски и легализиран* | O | O |
| 8. Справка за успех, съдържащо оценки по изучаваните дисциплини – *преведен на английски и легализиран* | O | O |
| 9. Диплома за завършено образование- степен „ Магистър” и академична справка – *преведен на английски и легализиран* | - | O |
| 10. Сертификат TOPIK -*заверено копие* | △ | △ |
| 11. Сетификат TOEFL,I ELTS или Cambridge ESOL Examinations – *заверено копие* | △ | △ |
| 12. Публикувани научни трудове | △ | △ |
| 13. Други награди | △ | △ |
| 14. Копие от паспорт/лична карта на кандидатът и родителите | O | O |
| 15. Свидетелство за раждане – *преведен на английски и легализиран* | O | O |

Легенда: O- задължителен документ/△- при наличие и по желание

※ Всички документи се попълват на английски език!

※ Документи, преведени и легализирани, се подават най-късно при интервю.

**За да свалите необходимите Ви за кандидатстване документи, посетете уебсайт**: <http://studyinkorea.go.kr/en/main.do>  
  
Кликнете : GKS  
Кликнете : Notice  
Кликнете : (No.60) "2014 Korean Government Scholarship Program for International Students for Graduate Degree" (date: 2014-02-03)

**Крайният срок за подаване на документи е 21 март, 2014г.**

|  |  |
| --- | --- |
| logo_embassy.jpg | Моля, подавайте документи на следните e-mail адреси : [korean-embassy@mofa.go.kr](mailto:korean-embassy@mofa.go.kr) или на адрес:  Посолство на Република Корея, бул. Драган Цанков 36, Интерпред, ет.7А, гр.София  тел. (+359 2) 9712181 |